ai4bharat/Pralekha huggingface dataset:
वाणिज्य आणि उदयोग मंत्रालय
पीयूष गोयल यांनी घेतली फ्रान्सचे परदेशी व्यापार, आर्थिक गुंतवणूक आणि परदेशातील फ्रेंच नागरिकांसंबंधीच्या बाबींचे मंत्री ऑलिव्हियर बेख्त यांची भेट
केंद्रीय वाणिज्य आणि उद्योग, पीयूष गोयल यांनी आपल्या फ्रान्स दौऱ्यात काल परदेशी व्यापार, आर्थिक गुंतवणूक आणि परदेशातील फ्रेंच नागरिकांसंबंधीच्या बाबींचे मंत्री ऑलिव्हियर बेख्त यांची भेट घेतली.
दोन्ही नेत्यांनी आपापल्या अर्थव्यवस्थेच्या स्थितीवर चर्चा केली. युरो क्षेत्रात चलनफुगवट्याचा सर्वात कमी दर फ्रान्सचा असून तो 5.2% आहे. हा दर इतर युरोपीय संघ देशांच्या सरासरीच्या निम्मा आहे. वर्ष 2022 मध्ये बेरोजगारी 7% आणि जीडीपी वाढ 2.6% झाली; या वर्षासाठी अपेक्षित वाढ 0.6-1% आहे, असे बेख्त यांनी सांगितले.
भारतीय अर्थव्यवस्था स्थिर असल्याचे गोयल यांनी नमूद केले. भारतात आधी चलनफुगवट्याचा दर दोन अंकी असे तो आता 6 - 6.5% असल्याचे त्यांनी सांगितले. या वर्षीची वाढ जीडीपीच्या 6.8% आहे आणि नाममात्र दराने 13% वाढ झाली आहे,असे त्यांनी सांगितले.दोन्ही देशांच्या व्यापारात वृद्धी असून आणखी वृद्धीसाठी आणखी अनेक पावले उचलता येऊ शकतील, असे त्यांनी सांगितले. राफेल खरेदी आणि अलीकडील एअरबसमुळे या भागीदारीमध्ये यात मोलाची भर पडली आहे. बेख्त यांनी नमूद केले की 2021-22 मध्ये द्विपक्षीय व्यापार 15.1 अब्ज अमेरिकी डॉलर्स होता, जो गेल्या दशकात दुप्पट झाला. भारतातील एक आघाडीचा विदेशी गुंतवणूकदार असलेल्या फ्रान्समधून परदेशी थेट गुंतवणूक 10 अब्ज अमेरिकी डॉलर्स आहे. फ्रान्समधल्या कंपन्यांना भारतात गुंतवणूक करण्याची इच्छा असल्याचेही त्यांनी सांगितले.
भारतीय कंपन्या फ्रान्समध्ये गुंतवणूक वाढवत आहेत आणि सध्या सुमारे 300 मिलियन युरोची गुंतवणूक आहे, असे त्यांनी सांगितले. भाषाविषयक अडथळे तोडून व्यापार आणखी वाढवता येऊ शकतो, याकडे गोयल यांनी लक्ष वेधले.
दोन्ही नेत्यांनी भारत-युरोपीय संघ मुक्त व्यापार करार वाटाघाटींशी संबंधित प्राधान्य क्षेत्रांवर चर्चा केली. विशेषतः बाजार प्रवेशाशी संबंधित मुद्द्यांवर चर्चा करण्यात आली. भारत पुढील 10 वर्षांत 2000 व्यावसायिक विमाने खरेदी करण्याचा विचार करत असल्याचे सांगून देशांतर्गत आणि आंतरराष्ट्रीय मागणी पूर्ण करण्यासाठी भारतात व्यावसायिक विमाने निर्माण करण्याची मोठी संधी असल्याचे गोयल यांनी नमूद केले.
दोन्ही देशांच्या मंत्र्यांनी जागतिक व्यापार संघटनेतील परस्पर देशांच्या हिताच्या विषयांवरही चर्चा केली.
बेख्त यांनी फ्रेंच कंपन्यांच्या भारतातील थेट गुंतवणुकीवर विस्ताराने चर्चा केली आणि पायाभूत सुविधा, अक्षय ऊर्जा आणि गतिशीलता यामध्ये परस्पर संधी असल्याचे सांगितले. फ्रान्सने कोची, नागपूर आणि अहमदाबाद येथील सार्वजनिक प्रकल्पांना पाठबळ दिल्याचे त्यांनी अधोरेखित केले.
गोयल यांनी ऑगस्ट 2023 मध्ये जी 20 व्यापार मंत्र्यांच्या बैठकीनिमित्त बेख्त यांना फ्रेंच समुदायासह भारतात येण्याचे आमंत्रण दिले.
पंतप्रधान कार्यालय
पंतप्रधानांनी ‘मन की बात’ कार्यक्रमात आत्मनिर्भर भारत ॲप निर्माण प्रतियोगितेअंतर्गत विकसित केलेल्या ॲपची प्रशंसा केली
पंतप्रधान नरेंद्र मोदी आजच्या मन की बात कार्यक्रमात म्हणाले की, आत्मनिर्भर भारत ॲप निर्माण प्रतियोगितेअंतर्गत युवकांनी उत्साहाने सहभाग घेतला. दोन तृतीयांश प्रवेशिका श्रेणी-II आणि श्रेणी-III शहरांमधून आल्याचे निरीक्षण त्यांनी नोंदवले. विविध प्रवर्गातील 24 पेक्षा अधिक ॲप्सना पुरस्कार प्रदान करण्यात आले, श्रोत्यांनी या ॲपचा वापर करावा, असे पंतप्रधान म्हणाले.
पंतप्रधानांनी यापैकी बऱ्याच ॲपविषयी सांगितले, कुटूकी कीडस लर्निंग ॲप -हा ॲप बालकांच्या शिक्षणासाठी संवादात्मक ॲप आहे, मायक्रो ब्लॉगिंग प्लॅटफॉर्मवरील कु कू कू , चिंगारी ॲप हे युवावर्गात लोकप्रिय होत आहेत. शासकीय योजनांच्या माहितीसाठी ‘आस्क सरकार’ नावाचा ॲप आहे, स्टेप सेट गो, हा शारिरीक तंदुरुस्तीसंदर्भातील ॲप आहे.
पंतप्रधान म्हणाले, आजचे लहान-लहान स्टार्टअप्स उद्या मोठ-मोठ्या कंपन्यांमध्ये रुपांतरीत होतील आणि जगामध्ये भारताची वेगळी ओळख बनेल. आज जगातील मोठ्या कंपन्या, एकेकाळी स्टार्ट अप्स होत्या, असे ते म्हणाले.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी लसीकरण मोहिमे अंतर्गत आतापर्यंत 73.05 कोटी लसीच्या मात्रा देण्यात आल्या.
गेल्या 24 तासात 33,376 नवीन रुग्णांची नोंद.
एकूण रुग्णसंख्येच्या तुलनेत सक्रीय रुग्णांचं प्रमाण1.18%
भारतातील सक्रीय रुग्णसंख्या सध्या 3,91,516
रुग्ण बरे होण्याचा दर सध्या 97.49%
गेल्या 24 तासात 32,198 तर एकूण बरे झालेल्या रुग्णांची संख्या 3,23,74,497
सलग 78 दिवसांपासून साप्ताहिक पॉझिटीव्हीटी दर  3% पेक्षा कमी
गेल्या 12 दिवसात दैनंदिन पॉझिटिव्हीटी दर  3% पेक्षा कमी
आतापर्यंत एकूण 54.01 कोटी चाचण्या घेणेयात आल्या.
रेल्वे मंत्रालय
गेल्या वर्षीच्या ऑक्टोबर महिन्यात मिळालेले उत्पन्न आणि मालाचे प्रमाण यांच्या तुलनेत यावर्षीची रेल्वेद्वारे होत असलेल्या मालवाहतुकीची आकडेवारी प्रभावित करणारी आणि सतत वाढता कल दाखवणारी
गेल्या वर्षी याच काळात झालेल्या मालवाहतुकीपेक्षा या वर्षी 18% वाढ तर गेल्यावर्षी याच काळात मिळालेल्या उत्पन्नापेक्षा यावर्षीचे उत्पन्न 250 कोटी 71 लाख रुपयांनी वाढले
ऑक्टोबर महिन्यात 8 तारखेपर्यंत 26.14 दशलक्ष टन सामानाची वाहतूक झाली,हे प्रमाण गेल्या वर्षी याच काळात वाहतूक झालेल्या 22.1दशलक्ष टन सामानापेक्षा 18% नी जास्त
मालवाहतूक आणखी वाढविण्यासाठी आणि सर्व संबंधितांमधील समन्वय सुधारण्यासाठी प्रत्येक पातळीवर क्षेत्र-विशिष्ट बैठकांचे आयोजन
गेल्या एका आठवड्यात सिमेंट, कोळसा, पोलाद,वाहन या उद्योगांतील नेत्यांची बैठक
रेल्वेद्वारे मालवाहतूकीकडे उद्योगांना आकर्षित करण्यासाठी रेल्वेकडून दिल्या जात आहेत अनेक सवलती तसेच शुल्कात सूट
नवी दिल्ली, 9 ऑक्टोबर 2020
गेल्या वर्षीच्या ऑक्टोबर महिन्यात मिळालेले उत्पन्न आणि मालाचे प्रमाण याच्या तुलनेत यावर्षीची रेल्वेद्वारे होत असलेल्या मालवाहतुकीची आकडेवारी प्रभावित करणारी आणि सतत वाढता कल दाखवणारी आहे. रेल्वे विभागाने मालवाहतुकीचे अभियान चालवीत 8ऑक्टोबर 2020 पर्यंत केलेल्या सामानाचे प्रमाण आणि त्यातून मिळालेले उत्पन्न या दोन्ही बाबतीत गेल्यावर्षीच्या आकडेवारीला मागे टाकले आहे.
ऑक्टोबर महिन्यात 8 तारखेपर्यंत भारतीय रेल्वेने 26.14 दशलक्ष टन सामानाची वाहतूक केली. गेल्या वर्षी याच काळात रेल्वेने 22.1 दशलक्ष टन सामानाची वाहतूक केली होती. रेल्वेने मालवाहतुकीतून या वर्षी 2477.07 कोटी रुपयांचे उत्पन्न मिळविले जे गेल्या वर्षीच्या याच काळातील उत्पन्नापेक्षा 250.71 कोटी रुपयांनी जास्त आहे.
8ऑक्टोबर 2020 पर्यंत भारतीय रेल्वेने केलेल्या 26.14 दशलक्ष टन सामानाच्या वाहतुकीत 11.47 दशलक्ष टन कोळसा,3.44 दशलक्ष टन कच्चे लोखंड, 1.28 दशलक्ष टन अन्नधान्य 1.5 दशलक्ष टन खते आणि 1.56 दशलक्ष टन सिमेंट यांचा समावेश आहे.
जास्तीत जास्त उद्योगांनी रेल्वेने मालवाहतूक करण्याला प्राधान्य द्यावे यासाठी आकर्षक सवलती आणि शुल्कात सूट देखील जाहीर करण्यात येत आहे.
कोविड -19 च्या संकटकाळाचा भारतीय रेल्वेने सर्व क्षमता वाढविण्यासाठी आणि कामगिरी उंचावण्यासाठी उत्तम उपयोग करून घेतला आहे.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 67
संरक्षण मंत्रालय
पूर्वरंग - एअरो इंडिया
बंगळुरू येथील येलहंका हवाई दल तळावर 13-17 फेब्रुवारी 23 या कालावधीत एअरो इंडिया 2023 चा द्वैवार्षिक कार्यक्रम आयोजित करण्यात आला आहे. हा कार्यक्रम संरक्षण क्षेत्र उद्योगांना त्यांची अद्ययावत उपकरणे, हेलिकॉप्टर आणि विमाने प्रदर्शित करण्यासाठी व्यासपीठ उपलब्ध करून देईल. संरक्षण दलातील कर्मचार्यांना मूळ उपकरणे उत्पादक  प्रतिनिधींशी संवाद साधण्याची आणि भविष्यात सशस्त्र दलात समाविष्ट करण्यासाठी विचाराधीन उत्पादनांचा प्रत्यक्ष अनुभव घेण्याची संधी देखील या कार्यक्रमाच्या माध्यमातून उपलब्ध होणार आहे.
‘आत्मनिर्भरता’ साध्य करण्याच्या देशाच्या उद्दिष्टाच्या अनुषंगाने, भारतीय नौदलाने अलीकडेच , हलके लढाऊ विमान  ,स्वदेशी तंत्रज्ञान प्रात्यक्षिक विमान  स्वदेशी विमानवाहू युद्धनौका आयएनएस विक्रांतवर उतरवले आहे.या विमानाचे उड्डाण भारतीय नौदलाच्या चाचणीसाठी नियुक्त वैमानिकाने केले होते. ही विशिष्ट क्षमता भारतीय नौदलाच्या आत्मनिर्भर भारताच्या दीर्घकालीन दृष्टीकोनाचे फलित आहे.
एअरो इंडिया 2023 दरम्यान, भारतीय नौदल अनेक उपक्रमांमध्ये सहभागी होत आहे.या कार्यक्रमा दरम्यान एएलएच एमके III आणि एमआर विमान पी8आय ही स्वदेशी विमाने,अनुक्रमे हवाई कसरती आणि स्टॅटिक डिस्प्लेमध्ये सहभागी होतील. भारतीय नौदलाने संरक्षण उत्पादन विभागाच्या सहकार्याने 'हवाई शस्त्रास्त्र देखभालीमध्ये आत्मनिर्भरता ’ या विषयावर चर्चासत्र आयोजित केले आहे. ही चर्चासत्र सरकारच्या उपक्रमांवर आणि सशस्त्र दलातील क्षेपणास्त्रांच्या देखभालीसाठी आणि पुढील वाटचालीवर तपशीलवार चर्चा करण्याच्या अनुषंगाने, संरक्षण मंत्रालय , वापरकर्ते , देखभाल करणारे गुणवत्ता हमी संस्था , संरक्षण संशोधन आणि विकास संस्था, संरक्षण सार्वजनिक क्षेत्रातील उपक्रम आणि भारतीय उद्योगातील प्रमुख भागधारकांना व्यासपीठ प्रदान करतील.
शिक्षण आणि उद्योगांसोबत निरंतर प्रतिबद्धता हे भारतीय नौदलाच्या आत्मनिर्भरता प्राप्त करण्याच्या प्रयत्नांचे केंद्रस्थान आहे.या दिशेने विविध शैक्षणिक संस्था आणि प्रमुख उद्योग भागीदार यांच्यात माहिती आणि संसाधने सामायिक करण्यासाठी सामंजस्य करार केले जातात.एरो इंडिया 2023 दरम्यान, दोन प्रमुख भागीदार म्हणजेच इस्रो आणि मेसर्स एव्ही ऑईल यांच्यात 'बंधन' या कार्यक्रमाचा भाग म्हणून सामंजस्य कराराच्या माध्यमातून जोडले जात आहे.
वर्षानुवर्षे व्याप्ती आणि भव्यता वाढल्याने, नौदल हवाई विभागाचा विकास आणि सक्षमीकरण तसेच राष्ट्राच्या संरक्षण दलांच्या आत्मनिर्भरतेच्या दिशेने एअरो इंडिया आणखी एक महत्वपूर्ण एक पाऊल ठरेल.
संरक्षण मंत्रालय
भारतीय नौदलाने केले शिक्षण शाखेतील वरिष्ठ अधिकाऱ्यांसाठी उद्बोधन कार्यक्रमाचे आयोजन
भारतीय नौदलाने 5 आणि 6 ऑक्टोबर रोजी नवी दिल्लीत शिक्षण शाखेतील वरिष्ठ अधिकाऱ्यांसाठी वार्षिक उद्बोधन कार्यक्रम 2023 चे आयोजन केले होते. या कार्यक्रमाला भारतीय नौदल अकादमीचे प्राचार्य रियर एडमिरल राजवीर सिंग, कमोडोर जी रामबाबू, कमोडोर  आणि भारतीय नौदलाच्या शिक्षण शाखेचे इतर वरिष्ठ अधिकारी उपस्थित होते. विद्या शाखेतील नवीन धोरणे आणि उपक्रमांविषयी तसेच समकालीन मुद्द्यांवर विचारमंथन करणे तसेच कार्यक्षमतेत वृद्धी करून समृद्धीच्या दिशेने वाटचाल करणे आणि भारतीय नौदलाच्या विकासप्रक्रियेत हातभार लावणे हा या कार्यक्रमाचा उद्देश होता.
या कार्यक्रमाचा एक भाग म्हणून उच्च शिक्षणासह एकूणच शिक्षण क्षेत्रातील अलीकडच्या घडामोडींवर व्याख्यान देण्यासाठी राष्ट्रीय शैक्षणिक नियोजन आणि प्रशासन संस्था  आणि इंदिरा गांधी राष्ट्रीय मुक्त विद्यापीठ  यांमधील वक्त्यांना आमंत्रित केले होते. याशिवाय या क्षेत्राशी निगडित सेवा, इतर शैक्षणिक संस्था आणि नौदलाच्या मुख्यालयातील इतर संचालकांनी देखील संबंधित आणि समकालीन मुद्द्यांवर मार्गदर्शन केले. नौदलातील कर्मचाऱ्यांसाठी नौदल शिक्षण संचालनालयाने नुकतेच सुरु केलेले नाविन्यपूर्ण कार्यक्रम आणि शिक्षण, प्रशिक्षण आणि त्यांच्या हितासंबंधीचे उपक्रम याविषयी कार्मिक आणि नियंत्रक कार्मिक सेवा प्रमुख, व्हाईस एडमिरल के स्वामीनाथन, यांनी आपल्या समारोपाच्या भाषणात उपस्थितांना माहिती दिली. भारतीय नौदलाला अधिकाधिक सक्षम करण्याच्या अनुषंगाने शिक्षण शाखा तयार करावी आणि आपल्या प्रभावी नेतृत्वाचा आणि मार्गदर्शनाचा लाभ निरंतर देत राहावा असे आवाहन त्यांनी सर्व उपस्थित मान्यवरांना केले.
संरक्षण मंत्रालय
भारतीय लष्कराच्या कमांडर्स परिषदेत संरक्षण मंत्र्यांनी वरिष्ठ नेतृत्वाशी साधला संवाद
नवी दिल्ली, 9 नोव्हेंबर 2022
भारतीय लष्कराच्या कमांडर्सची परिषद, सर्वोच्च स्तरावरील द्वैर्वाषिक मेळावा 7 नोव्हेंबर ते 11 नोव्हेंबर 2022 दरम्यान नवी दिल्ली येथे सुरू आहे. या परिषदेदरम्यान, भारतीय लष्करातील सर्वोच्च नेतृत्व सध्याची सुरक्षा स्थिती आणि सध्याच्या सुरक्षा यंत्रणेला असलेली आव्हाने यांच्याशी संबंधित सर्व पैलूंवर सर्वसमावेशक विचारविनिमय करत आहे. या व्यतिरिक्त, लष्कराची संघटनात्मक पुनर्रचना, पुरवठा साखळी, प्रशासन. मनुष्यबळ व्यवस्थापन, स्वदेशी बनावटीच्या उत्पादनाच्या द्वारे आधुनिकीकरण आणि नवीन तंत्रज्ञान वापरणे यांच्याशी संबंधित मुद्यांवर या परिषदेत भर दिला जात आहे. परिषदेच्या आजच्या म्हणजे 9 नोव्हेंबरच्या तिसऱ्या दिवसाचे प्रमुख वैशिष्ट्य म्हणजे संरक्षण मंत्री राजनाथ सिंग यांनी भारतीय लष्कराच्या वरिष्ठ नेतृत्वाशी सांधलेला संवाद हे होते. त्यापूर्वी भविष्यातील सुसज्ज सैन्यदलासाठी परिवर्तनकारी अनिवार्य घटक याविषयावरील सत्रातून आगामी आराखड्याबद्दल माहिती देण्यात आली.
अब्जावधीपेक्षाही जास्त भारतीय नागरिकांचा भारतीय लष्करावर देशातील सर्वाधिक विश्वासार्ह आणि प्रेरणादायक सैन्य म्हणून असलेल्या विश्वासाची राजनाथ सिंग यांनी पुन्हा ग्वाही दिली. नागरी प्रशासनाला त्यांनी मदत मागितली तेव्हा ती तत्परतेने पुरवण्यासोबतच आपल्या सीमांचे रक्षण करण्यात आणि दहशतवादाशी लढण्यात लष्कराच्या उठावदार कामगिरीवर त्यांनी ठळक प्रकाश टाकला. संरक्षणमंत्र्यांनी सैन्याची कोणत्याही संकटाच्या समयी असलेली सुसज्जता आणि उच्च दर्जाच्या क्षमतांचा आपण प्रत्यक्ष अनुभव आपल्या सीमेवरील चौक्यांना दिलेल्या भेटीदरम्यान घेत आलो आहोत, याबद्दल प्रशंसा केली. प्रमुख शैक्षणिक संस्थांसह नागरी उद्योगांच्या सहकार्याने लष्कर जे तंत्रज्ञान विकसित करण्यासाठी प्रयत्न करत आहे आणि त्याद्वारे आत्म निर्भरता किंवा स्वदेशीकरणातून आधुनिकीकरणाच्या दिशेने प्रगती करत आहे, त्याबद्दल लष्कराची प्रशंसा केली.
संरक्षण मंत्र्यांनी देशाची सुरक्षा आणि सार्वभौमता यांची सुनिश्चिती करण्यासाठी भारतीय लष्कराने राखलेली आणि त्वरित अमलात आणता येणारी उच्च दर्जाची सुसज्जता याबद्दल प्रशंसा केली. ते म्हणाले की, भारतीय लष्कर आणि त्यांच्या नेतृत्वावर माझा पूर्ण विश्वास आहे. परिचालनविषयक कोणतेही आकस्मिक संकट आले तर आम्ही सदैव तयार असले पाहिजे आणि म्हणूनच परिचालनविषयक पूर्वतयारी ही सर्वोच्च स्तरावर असली पाहिजे.
Jaydevi PS/U.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
भूविज्ञान मंत्रालय
अरबी समुद्रात मान्सूनची आगेकूच, पश्चिम किनारपट्टीवर अनेक ठिकाणी मुसळधार पावसाची शक्यता
नवी दिल्ली, 8 जून 2018
अरबी समुद्राच्या मध्यवर्ती भागात अनेक ठिकाणी मान्सूनची आगेकूच सुरू आहे. दक्षिण कोकण, दक्षिण-मध्य महाराष्ट्र, मराठवाडा, विदर्भासह, छत्तीसगड, ओडिशा, तेलंगणा आणि आंध्र प्रदेशात लवकरच मान्सून दाखल होईल.
गोवा, दक्षिण मध्य महाराष्ट्र आणि कर्नाटक किनारपट्टीवर येत्या 10 जून पर्यंत मोठा पाऊस पडण्याची शक्यता आहे. राज्याच्या किनारपट्टीसह मुंबईतही अनेक ठिकाणी उद्या मोठा पाऊस पडण्याची शक्यता आहे. 8 ते 12 जून या अवधीत 40 ते 50 किलोमीटर प्रति तास वेगाने वारे वाहतील. या काळात कोकण आणि गोवा किनारपट्टीवर समुद्र खवळलेला राहील.
कोकण आणि गोवा किनारपट्टीवर 8 ते 12 जून या अवधित मुसळधार पावसाची शक्यता असून मच्छिमारांनी या काळात समुद्रात जाऊ नये, असा इशारा देण्यात आला आहे. या संपूर्ण कालावधीत समुद्र खवळलेला राहील.
B.Gokhale/M.Pange/P.Kor
(Visitor Counter : 48
पंतप्रधान कार्यालय
"स्वच्छता ही सेवा" मध्ये पंतप्रधानांचा सहभाग, दिल्लीतील शाळेमध्ये केले श्रमदान
पंतप्रधान नरेंद्र मोदी हे आज "स्वच्छता ही सेवा" चळवळीमध्ये सहभागी झाले. दिल्ली स्थित एका शाळेमध्ये त्यांनी श्रमदान केले.
देशभरातील 17 ठिकाणांहून उपस्थित लोकांसह व्हिडीओ कॉन्फरन्सद्वारे चळवळीचे लोकार्पण केल्यानंतर थोड्याच वेळात पंतप्रधान मध्य दिल्लीतील राणी झाशी मार्गावरील बाबासाहेब आंबेडकर उच्च माध्यमिक विद्यालयात पोहचले. तेथे त्यांनी बाबासाहेब आंबेडकरांच्या पुतळ्याला पुष्पांजली वाहिली व स्वच्छता कार्यक्रमात सहभागी झाले. यावेळी त्यांनी शाळेतील तरुण विद्यार्थ्यांशी संवाद साधला आणि स्वच्छतेप्रती त्यांना प्रोत्साहित केले.
यावेळी पंतप्रधान नरेंद्र मोदी यांनी शाळेपर्यंतचा आणि शाळेपासूनचा प्रवास कोणत्याही राजकीय शिष्टचाराशिवाय सर्वसाधारण रहदारीमधून केला. त्यांच्या या भेटीकरिता कुठलीही विशेष रहदारी व्यवस्था करण्यात आली नव्हती.
अनुसूचित जातीच्या शैक्षणिक, सामाजिक व आर्थिक कल्याणाचे उद्दिष्ट डोळ्यासमोर ठेऊन खुद्द डॉ. आंबेडकरांनी 1946 मध्ये या प्रशालेच्या परिसर खरेदी केला होता.
वस्त्रोद्योग मंत्रालय
2014-15 ते 2020-21 या कापूस हंगामात  कापसाच्या एमएसपी अर्थात किमान आधारभूत किंमत कार्यान्वयनात झालेल्या नुकसानाची भरपाई करण्यासाठी केंद्रीय मंत्रिमंडळाने दिली खर्चाला मान्यता
केंद्रीय मंत्रिमंडळाने 2014-15 ते 2020-21 या कापूस हंगामासाठी भारतीय कापूस आयोगाला  17,408.85 कोटी रुपये किमतीचे पाठबळ मंजूर केले
नवी दिल्ली, 10 नोव्हेंबर 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने 2014-15 ते 2020-21 या कापूस हंगामासाठी भारतीय कापूस आयोगाला  17,408.85 कोटी रुपयांच्या घोषित समर्थन मूल्यास मान्यता दिली आहे. 
कापूस उत्पादक शेतकर्यांच्या हिताचे रक्षण करण्यासाठी, 2014-15 ते 2020-21 या कापूस वर्षांमध्ये एमएसपी आधारभूत कार्ये करणे हितावह आहे कारण कापसाच्या किंमती एमएसपी इतक्या आहेत. त्याची अंमलबजावणी केल्याने देशाच्या आर्थिक उपक्रमांमध्ये कापूस उत्पादक शेतकऱ्यांची सर्वसमावेशकता वाढते. किंमत समर्थन कार्यान्वयन कापसाच्या किमती स्थिर ठेवण्यास आणि शेतकर्यांचे संकट दूर करण्यास मदत करते.
कापूस हे सर्वात महत्वाच्या नगदी पिकांपैकी एक असून ते सुमारे 58 लाख कापूस उत्पादक शेतकरी आणि कापूस प्रक्रिया आणि व्यापार यांसारख्या संबंधित उपक्रमांमध्ये गुंतलेल्या 400 ते 500 लाख लोकांचे जीवनमान शाश्वत ठेवण्यात मुख्य भूमिका बजावते.
कापूस हंगाम 202-21 मध्ये, कापूस लागवडीखालील क्षेत्र 133 लाख हेक्टर होते आणि अंदाजे 360 लाख गाठींचे उत्पादन होते, जे एकूण जागतिक कापूस उत्पादनाच्या सुमारे 25% होते. भारत सरकार कृषी उत्पादन आणि मूल्य अयोग्य CACP च्या शिफारशींच्या आधारावर कापूस बियाणासाठी किमान आधारभूत किंमत निश्चित करते.
भारत सरकारने भारतीय स्पर्धा आयोग CCI ची केंद्रीय नोडल एजन्सी म्हणून नियुक्ती केली आहे आणि कापसाच्या किंमती किमान आधारभूत किमतीच्या खाली आल्यावर CCI ला कोणत्याही कमाल मर्यादेशिवाय शेतकऱ्यांकडून सर्व वाजवी सरासरी गुणवत्तेचा  कापूस खरेदी करून कापसावर एमएसपी लावणे बंधनकारक आहे. किंमती पडलेल्या असताना सुद्धा एमएसपी कार्यपद्धतीमुळे कोणत्याही प्रतिकूल परिस्थितीत कापूस उत्पादक शेतकर्यांना कमी किमतीत विक्री करण्यापासून संरक्षण मिळते.
एमएसपी कार्यपद्धती सार्वभौम असल्याने देशातील कापूस शेतकऱ्यांना कापूस लागवडीमध्ये कायमस्वरूपी स्वारस्य ठेवण्यास प्रवृत्त केले जाते जेणेकरुन कताई उद्योगासाठी कच्चा माल असलेल्या दर्जेदार कापसासाठी भारताला आत्मनिर्भर बनवता येईल. सीसीआयने सर्व 11 प्रमुख कापूस उत्पादक राज्यांमध्ये 143 जिल्ह्यांमध्ये 474 खरेदी केंद्रे उघडून पायाभूत सुविधा तयार ठेवल्या आहेत.
गेल्या दोन कापूस हंगामात  जागतिक महामारी दरम्यान, CCI ने देशातील सुमारे 1/3 कापसाच्या उत्पादनाची म्हणजे सुमारे 200 लाख गाठींची खरेदी केली आणि सुमारे 40 लाख शेतकऱ्यांच्या बँक खात्यात 55,000/- कोटी रुपयांहून अधिक रक्कम थेट वर्ग केली.
चालू कापूस हंगामासाठी म्हणजेच 2021-022 साठी, CCI ने सर्व 11 प्रमुख कापूस उत्पादक राज्यांमध्ये 450 पेक्षा जास्त खरेदी केंद्रांवर मनुष्यबळ तैनात करण्यासह सर्व पुरेशी व्यवस्था आधीच केली आहे, जेणेकरून एमएसपी कार्यान्वयनाच्या कोणत्याही परिस्थितीला तोंड देता येईल.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
रुग्णांकरता परवडण्याजोगी वैद्यकीय उपकरणे
नवी दिल्ली, 22 जुलै 2022
केंद्रीय आरोग्य आणि कुटुंबकल्याण मंत्रालयाअंतर्गत असलेल्या राष्ट्रीय आरोग्य प्राधिकरणाने आयुष्मान भारत प्रधानमंत्री – जन आरोग्य योजनेची  अंमलबजावणी बंधनकारक केली आहे. ही योजना पात्र लाभार्थी कुटुंबाना प्रति कुटुंब वार्षिक 5 लाख रुपयांचे आरोग्य कवच प्रदान करते. यामध्ये 27 प्रकारांमधील 1,949 उपचार प्रक्रियेशी संबंधित द्वितीयक आणि तृतीयक देखभालीसाठी रुग्णालयात दाखल करण्याची तरतूद आहे.
औषधनिर्माण विभागाच्या अखत्यारीतील राष्ट्रीय औषध मूल्य निर्धारण प्राधिकरणाने 13 फेब्रुवारी 2017 रोजी ड्रग्ज  आदेश, 2013 मधील तरतुदींनुसार बेअर मेटल स्टेंट्स आणि ड्रग इल्युटिंग स्टेंट्सची कमाल मर्यादा बेअर मेटल स्टेंटसाठी 7,260 रुपये आणि ड्रग इल्युटिंग स्टेंट्ससाठी 29,600 रुपये इतकी निश्चित केली होती  30 मार्च 2022 पासून कोरोनरी स्टेंटसाठी घाऊक किंमत निर्देशाकातील सुधारणेवर आधारित वर्तमान कमाल मर्यादा खालीलप्रमाणे आहे:
|
|
Sl. No
|
|
Type
|
|
Ceiling Price
|
|
1
|
|
Bare Metal Stents 
|
|
Rs. 9,373.03/-
|
|
2
|
|
Drug Eluting Stents  including metallic DES And Bioresorbable Vascular Scaffold /Biodegradable Stents
|
|
Rs. 34,128.13/-
रुग्णालये रुग्णांकडून राष्ट्रीय औषध मूल्य निर्धारण प्राधिकरणाने निश्चित केलेल्या कमाल मर्यादेपेक्षा अधिक रक्कम आकारू शकत नाही. याशिवाय वैद्यकीय उपकरणांची उपलब्धता निश्चित करण्यासाठी आणि त्यांचे दर परवडण्याजोगे असावेत यादृष्टीने, राष्ट्रीय औषध मूल्य निर्धारण प्राधिकरणाने 13 जुलै 2021 रोजीच्या अधिसूचनेद्वारे पल्स ऑक्सिमीटर, ग्लुकोमीटर, बीपी मॉनिटर, नेब्युलायझर आणि डिजिटल थर्मामीटर या वैद्यकीय उपकरणांच्या घाऊक आणि किरकोळ विक्रीतील किमतीमधील फरक मर्यादित केला आहे.
S.Patil/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
पंतप्रधान मोदी यांचे आज बँकॉक येथे “हॅल्लो पीएम मोदी” या समुदाय संमेलनात भाषण
नवी दिल्ली, 2 नोव्हेंबर 2019
पंतप्रधान नरेंद्र मोदी सध्या बँकॉक दौऱ्यावर गेले असून आज संध्याकाळी सहा वाजता बँकॉक येथे होणाऱ्या “हॅल्लो पीएम मोदी’ या कार्यक्रमात उपस्थित समुदायासमोर त्यांचे भाषण होणार आहे. थायलंडमध्ये राहणारे अनेक भारतीय नागरिक या कार्यक्रमात सहभागी होण्याची अपेक्षा आहे.
PMO India✔@PMOIndia
At 6 PM Indian time, Shri @narendramodi will address ‘Sawasdee PM Modi’ community programme in Bangkok.
Several members of the Indian diaspora in Thailand will participate in the programme.
Do watch his speech LIVE!
7,533
8:53 PM - Nov 1, 2019
Twitter Ads info and privacy
1,285 people are talking about this
B.Gokhale/R.Aghor/D.Rane
(Visitor Counter : 52
संरक्षण मंत्रालय
लष्कर उपप्रमुख लेफ्टनंट जनरल सी पी मोहंती अमेरिका दौऱ्यावर
लष्कर उपप्रमुख लेफ्टनंट जनरल सी.पी. मोहंती पाच दिवसांच्या अमेरिका दौऱ्यावर रवाना झाले आहेत. द्विपक्षीय लष्करी सहकार्य वाढवणे आणि उभय लष्करांदरम्यान संरक्षण भागीदारीसाठी भविष्यातील नवीन संधी शोधणे हा या भेटीचा उद्देश आहे.
लष्कर उपप्रमुख हवाई येथे होणाऱ्या बहुपक्षीय चीफ ऑफ डिफेन्स परिषदेला उपस्थित राहतील, ज्यामध्ये कोविड -19 मुळे राष्ट्रीय सुरक्षा कायम स्वरूपी कशी बदलेल; मुक्त आणि खुल्या हिंद -प्रशांत क्षेत्रात बहुपक्षीयवादाची भूमिका आणि आव्हाने आणि तंत्रज्ञान आधारित गुन्ह्यांची शक्यता आणि त्यातून निर्माण होणाऱ्या संधी या तीन महत्त्वाच्या विषयांवर चर्चा होईल: या भेटीदरम्यान लेफ्टनंट जनरल सीपी मोहंती हे चीफ ऑफ डिफेन्स परिषदेला उपस्थित असलेल्या देशांच्या वरिष्ठ लष्करी नेतृत्वाशी देखील संवाद साधतील.
नंतर, लष्कर उपप्रमुख वॉशिंग्टन डीसीला जातील आणि अमेरिकेच्या लष्कराचे वरिष्ठ नेते आणि संरक्षण विभागाच्या नागरी अधिकाऱ्यांशी संवाद साधतील.उत्तम लष्करी उपकरणे विकसित करणाऱ्या प्रोग्राम एक्झिक्युटिव्ह ऑफिस  सोल्जरलाही ते भेट देतील आणि कॉम्बॅट स्क्वाड , सैनिक टिकून राहण्याची क्षमता, सैनिक प्राणघातकता, सैनिकि डावपेच आणि अचूक लक्ष्य आणि एकात्मिक व्हिज्युअल ऑगमेंटेशन प्रणालीतील संशोधनाची पाहणी करतील. दोन्ही देशांमधील लष्करी सहकार्य वाढवणे हा या बैठकांचा उद्देश आहे.
नौवहन मंत्रालय
ग्रीन टग ट्रान्झिशन प्रोग्राम  या उपक्रमाच्या माध्यमातून 2030 पर्यंत हरित अर्थात पर्यावरण-स्नेही जहाज निर्मितीचं जागतिक महा केंद्र बनण्याचं भारताचे उद्दिष्ट आहे: सर्वानंद सोनोवाल
नवी दिल्ली, 22 मार्च 2023
ग्रीन टग ट्रान्झिशन प्रोग्राम , हा यांत्रिक नौकांचं परिवर्तन हरित म्हणजेच पर्यावरणपूरक यांत्रिक नौकांमध्ये अर्थात पर्यावरण पूरक इंधनावर चालणाऱ्या नौकांमध्ये करण्याचा उपक्रम सुरु करुन, त्या माध्यमातून 2030 पर्यंत हरीत अर्थात पर्यावरण-स्नेही जहाज बांधणीचं जागतिक महाकेंद्र बनण्याचं भारताचे उद्दिष्ट आहे, असं केंद्रीय बंदर, जहाजबांधणी आणि जलमार्ग आणि आयुष मंत्री सर्वानंद सोनोवाल यांनी म्हटलं आहे.
हरयाणात गुरुग्राम इथे भारतातील पहिल्या नॅशनल सेंटर ऑफ एक्सलन्स इन ग्रीन पोर्ट अँड शिपिंग, या हरीत म्हणजेच पर्यावरण पूरक बंदर आणि नौवहन राष्ट्रीय सर्वोत्कृष्टता केंद्राचं उद्घाटन करताना ते म्हणाले की हा कार्यक्रम, ग्रीन हायब्रीड प्रोपल्शन प्रणाली, म्हणजेच दोन्ही प्रकारच्या इंधनांवर चालणाऱ्या 'ग्रीन हायब्रिड टग्स' ने सुरू होईल आणि दुसऱ्या प्रकारचं इंधन म्हणून मिथेनॉल, अमोनिया, हायड्रोजन यासारख्या जीवाश्मेतर इंधनांचा उपयोग करता येईल.
सर्व प्रमुख बंदरांमध्ये या ग्रीन टगचा वापर 2025 पर्यंत सुरु करण्याचं उद्दिष्ट ठेवण्यात आलं आहे, अशी माहिती सोनोवाल यांनी दिली. सर्व टग्जपैकी किमान 50 टक्के टग्ज, 2030 पर्यंत ग्रीन टग्ज मध्ये परिवर्तीत होणं अपेक्षित आहे, त्यामुळे देश शाश्वत विकास साधण्याच्या दिशेनं वाटचाल करत असताना, त्यासाठी पूरक ठरणाऱ्या कार्बन उत्सर्जनात लक्षणीय घट होईल, असही ते म्हणाले.
भारत G20 चं अध्यक्षपद भूषवत असतानाच, स्वच्छ, हरित पर्यावरणाच्या दिशेनं सरकारचा एक प्रमुख प्रयत्न म्हणून या उपक्रमांची घोषणा करताना आपल्याला खूप आनंद होत आहे असं सोनोवाल म्हणाले. आपल्याकडे प्रचंड व्यावसायिक क्षमता असल्यामुळे, 2030 पर्यंत पर्यावरण स्नेही जहाज बांधणीचं जागतिक केंद्र बनण्याची आशा आपण बाळगतो आणि असं करत असतानाच दुसरीकडे त्याचवेळी प्रदूषण मुक्त हरीत जग निर्माण करण्याच्या ध्येयाप्रती आपण पूर्णपणे वाहून घेतलं आहे, असही सोनोवाल यांनी स्पष्ट केलं.S.Kane/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123